Qalat

Qalat, qal'at, qal‘a edo kalata latinezko alfabetoan persierazko eta araberazko  hitza jasotzeko saiakerak izan dira. Euskaraz leku gotortua izango litzateke, hots, gotorlekua. Hitza toponimian oso erabilia izan da. Qalatak benetako gazteluak izan daitezke, esaterako Rumkale (Qal'at al-Rum -"bizantziarren gotorlekua"), edo horma batekin babestutako toki bat, ohikoak adibidez Asiako Hego-mendebaldean.

 Toponimia 
Adibide asko aurki daiteke islamenpean egon diren lurraldetan:
 Sizilian: Calatafimi, Calatamauro, Calatrasi, Caltabellotta.
 Espainian: Calatañazor, Calatrava, Calalberche, Calatayud, Calatorao, Calasparra, Calafell, Calanda, Calamocha, Alcalá.

 Gaur egun 
Iran, Afganistan eta Pakistango eremu tribal askotan, non eraikuntza-praktika premodernoek irauten duten, qalata familia zabalaren ohiko bizitokia izaten jarraitzen du. Oso azkar eraiki daiteke, urtaro bakar batean, hartzen duen hedaduraren arabera. Izkinetan dorreak izan ohi dituzte edota babes handiagoa izateko gune egokiak, baina gehienetan harresi-zirkuitua baino ez dute. Zimenduak harrizkoak edo adreiluzkoak izan daitezke; hormak, bestetik, adobez egin ohi dira.

 Iruditegia 

 Erreferentziak 

 Kanpo estekak 

Kategoria:Terminologia militarra
Kategoria:Gotorlekuak
Kategoria:Irango arkitektura
Kategoria:Afganistango arkitektura
Kategoria:Arabierazko hitzak eta esaldiak
Kategoria:Persierazko hitzak eta esaldiak